नए साल में अजमेर शहर को मिलेगी साइंस पार्क की सौगात
नएसाल में अजमेर के निवासियों को साइंस पार्क के रूप मेें तोहफा मिल सकता है। सरकार ने अजमेर में साइंस पार्क स्थापित करने के लिए प्रथम चरण में तकरीबन 50 लाख रुपए से कार्य शुरू करने की अनुमति देते हुए 25 लाख रुपए मंजूर कर लिए हैं। इस साइंस पार्क के निर्माण पर करीब 5 करोड़ की लागत आएगी। पंचशील नगर क्षेत्र स्थित झलकारी बाई स्मारक के पास मुख्य सड़क पर इसके लिए 12 बीघा जमीन चिह्नित कर ली गई है।
राज्य के विज्ञान एवं प्रौद्योगिकी विभाग अजमेर विकास प्राधिकरण द्वारा संयुक्त रूप से बनी कार्ययोजना के तहत शुरुआत में इस साइंस पार्क में तीन बड़े हॉल का निर्माण करवाया जाएगा, जिनमें भौतिकी एवं गणित से जुड़े विभिन्न साइंस माॅडल प्रदर्शित किए जाएंगे। इसके अलावा मनुष्य के विकास की कहानी से लेकर तारामंडल तक के विभिन्न वैज्ञानिक पहलुओं को सरल तरीके से समझाने के लिए मॉडल और पार्क विकसित किए जाएंगे। जयपुर की तर्ज पर विकसित होने वाले साइंस पार्क में डायनोसोर सहित अन्य विलुप्त प्रजातियों के मॉडल प्रदर्शित किए जाएंगे और एक बड़ी लाइब्रेरी भी बनाई जाएगी, जिसमें विज्ञान से जुड़ी पुस्तकें विभिन्न पाठ्य सामग्री होगी। वनस्पतियों पेड़-पौधों और उपयोग की जानकारी भी दी जाएगी। विकास के आगामी चरणों में विज्ञान प्रदर्शनियों से लेकर तारामंडल सहित अन्य वैज्ञानिक गतिविधियों को भी इसमें शामिल किया जाएगा। कलेक्टर डॉ. आरुषि मलिक ने बताया कि सरकार से साइंस पार्क के लिए 25 लाख रुपए मंजूर हो गए हैं। जल्द ही साइंस पार्क का काम शुरू कर दिया जाएगा।
> छात्रों दर्शकों में वैज्ञानिक दृष्टिकोण और सोच जगाने, प्रोत्साहित करने सहित विज्ञान संबंधी जिज्ञासाओं को पूरा करने के लिए रोचक जानकारी देना।
> विज्ञान जैसे बोझिल कठिन माने जाने वाले विषय को लेकर दर्शकों के बीच जिज्ञासा और पूछताछ की प्रक्रिया और रचनात्मकता से समझाने के लिए।
> छात्रों के विज्ञान के प्रति प्रोत्साहित करने वैज्ञानिक दृष्टिकोण को जगाने के लिए।
> अभिनव प्रायोगिक गतिविधियों को बढ़ावा देने के लिए।
> विज्ञान को लोकप्रिय बनाने और संचार के माध्यम से विकसित करने के लिए।
> जटिल वैज्ञानिक सिद्धांतों को सरलता से सिखाने बताने का माध्यम।
> प्रौद्योगिकी और उपकरणों के विकास की प्रक्रिया को दर्शकों तक पहुंचाने के लिए।
> भविष्य में मनुष्य के विकास में विज्ञान और प्रौद्योगिकी की भूमिका को समझाने के लिए।
> युवा पीढ़ी में उद्यमशीलता और इंजीनियरिंग के प्रति रुझान को विकसित करने के लिए।
झलकारी बाई स्मारक के सामने स्थित जमीन जिस पर साइंस पार्क प्रस्तावित है।
>5 करोड़ की लागत से बनेगा साइंस पार्क। >एडीए ने तैयार किया साइट प्लान।>जयपुर में 3.15 एकड़ में बना है हुआ है साइंस पार्क। >12 बीघा जमीन चिह्नित> जयपुर के अलावा झालरापाटन, कोटा, उदयपुर, बीकानेर, जोधपुर और नवलगढ़ में हैं साइंस पार्क।
hin_Deva hin_Deva hin_Deva hin_Deva hin_Deva mag_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva